መግለጺ ስእሊ, "ፍቕር ያሸንፋል" ዝብል ጽሑፍ ዘለዎ ፖስተር ንመሸጣ ዘዳለወት ዱኳን እዚ ሓድሽ ምዕራፍ ግና ኣብ ከይዲ ግዜ እንታይ ዓይነት ቅርፂ ከምዝሕዝ፡ ብንፁር ከምዘይተረድኦም ዝገልፁ ኤርትራውያን ኣይጠፍኡን። ኣብ ምብራቕ ኣፍሪቃ ከምኡ'ውን ኣብ ቀርኒ ኣፍሪቃ ብፖለቲካን ቁጠባን ፅቡቕ ትጓዓዝ ዘላ ኢትዮጵያ፡ ቅድሚ ሕዚ ኣካል ግዝኣታ ዝነበረት ኤርትራ መሊሳ ክትረክብ'ዶ ትኸውን ዝብሉ ውሑዳት ስግኣታት ምንፅብራቖም እውን ኣይተረፈን። ምንልባት እዚ ብዙሕ ዘይተዘረበሉ ስግኣት ውድቂ ንምግባር ሓሲቦም ወይ ከኣ ኣብቲ ታተ ዝብል ዘሎ ዳግማይ ርክብ እዘን ሃገራት፡ ብኣጋ ረቛሕታት ንምቅማጥ ደልዮም፡ ሚኒስትር ሓበሬታ እታ ሃገር ኣይተ የማነ ገብረመስቀል፡ ናይ ሕድሕድ ምክብባርን ከምኡ እውን ግዝኣታዊ ሉኣላውነት፡ ሓድሽ ምሕዝነት ኢትዮ-ኤርትራ ልክዕ ከምዝኾነ ደጋጊሞም ይዛረቡ። መንግስቲ ኤርትራ 35 ናይ ሃይማኖት እሱራት ይፈትሕ ዕድመ ፀገብ ከተማ ንብዙሓት ዓመታት ንኤርትራ "ኣፍሪቃዊት ሰሜን ኮርያ" ኢልካ ብኣሉታ ምግላፅ ልሙድ ኮይኑ ፀኒሑ እዩ። ብዙሓት ዘይቅበልዎ ኣተሓሕዛ ሰብኣዊ መሰላት፣ ምዕፋን ድምፅታት ተቓውሞ፣ እቲ መንግስቲ ገባሪ ሓዳጊ ምዃኑን ካብ ማሕበረሰብ ዓለም ተነፂላ ዝመነነት ሃገር ከምዝኾነት ምውሳዳን'ዩ ነዚ ንፅፅር መበገሲ ኮይኑ። መግለጺ ስእሊ, ጎደና ናቕፋ ሰበ-ስልጣናታ ካብ ማሕበረሰብ ዓለም ንዝቐርበሎም ነቐፌታታን እታ ሃገር ዘጋጠመ ተነፅሎን'ኳ ቆላሕታ እንተዘይሃብዎ፤ ስግኣታት እታ ሃገር እዮም ኣብ ዝበልዎም ጉዳያትን ቀዳምነት ዝህብዎም ዛዕባታትን ምድሃቦም ፅዕንቶ ከምዝፈጠረ ይግለፅ። ይኹን እምበር መንግስቲ እታ ሃገር ኣብ ዝሓለፉ ዓመታት፡ ኣብቲ ህዝቢ ስምዒት ሃገራውነት ንምስራፅ ከይተሓለለ ከምዝሰርሐ ንምግማቱ ኣይኸብድን። "ኤርትራዊ እየ፣ ኩሩዕ እየ" ዝብሉ ፅሑፋት ኣብ ኣብያተ ዕዮ መንግስቲ ተለጢፎም ይረኣዩ። መንፈስ ሃገራውነት ኣብ ኩሉ ኤርትራዊ ንክሰርፅ ዝተደለየሉ ምኽንያት ድማ፡ ኣብታ ሃገር ምስ ዘሎ ሃገራዊ ኣገልግሎት ስለዘራኽብ እውን ክኸውን ይኽእል። እታ ሃገር ኣብ ልዕሊኣ ብዝተወሰኑ ማዕቐባት፣ ካብ ማሕበረሰብ ዓለም ምግላላን ተደጋጋሚ ጎንፅታትን፡ ተደማሚሮም ንቑጠብኣ ሃስዮም ኣለዉ። በዚ ድማ ነቲ ስምዒት ሃገራውነት ከይፀለዎ ኣይተረፈን። ጉዳይ ዘተ ሰላም ብዓይኒ ኣባላት ሃገራዊ ኣገልግሎት ኣብ ጎደናታት ኣስመራ መናእሰይ ደቂ ተባዕትዮ ብብዝሒ ምርኣይ ከቢድ እዩ። ደቂ ኣንስትዮ፣ ሰገናትን ሰብ ፀጋ ዕድመን ብብዝሒ ይረኣዩ። ነዚ ትዕዝብትና ዘካፈልናዮም ክልተ ነባርቲ እታ ከተማ፡ እዚ ጉዳይ ምስ ስደት ኣተሓሒዘሞ። በብዓመቱ ብርክት ዝበሉ ኤርትራውያን መናእሰይ (ካብ ሞንጎ እዚኦም እቶም ዝበዝሑ ደቂ ተባዕትዮ)፡ ካብ ድኽነት፣ ውትህድርናን ዓፈናን ብምህዳም ናብ ኣውሮጳ ከምዝተሰደዱ ይግለፅ። ሰብ-መዚ ድማ፡ ኤርትራ ንዓርሳ ዝኸኣለተት ሃገር ካብ ዝኾነትሉ እዋን ጀሚሩ፡ ክሳብ ሎሚ ኣብ ስልጣኖም ይርከቡ። ኣብታ ከተማ ዘሎ ምንቅስቓስ ንግዲ፡ ሃይሃይታ ዘለዎ እዩ ንምባል ዝኸብድ'ኳ እተኾነ፡ ምስ ቢቢሲ ፃንሒት ዝገበሩ መናአሰይ ግና እኹል ኣማራፂ ስራሕ ከምዘሎ እዮም ዝኣምኑ። ኤርትራውያን ክትግበሩ ዝደልይዎም ሓሙሽተ መሰረታዊ ለውጥታት ኢንተርኔትን ስልክን ኣብ ከተማ ኣስመራ ገመድ ኣልባ ኣግልግሎት ኢንተርኔት ዘለወን ሆቴላትን ኤንተርኔት ካፌታትን ኣለዋ፤፡ ፅሬት ኣገልግሎተን ግና ዘዕግብ ኣይኮነን። መንገዲ ኣየር ኢትዯጵያ ልዕሊ 450 ተጓዓዝቲ ሒዙ ናብ ከተማ ኣስመራ ኣብ ዘቕንዐሉ ፈላማይ ጉዕዞ፡ ብርክት ዝበሉ ተጓዓዝቲ ኣገልግልሎት ኢንተርኔት ንምርካብ ናብዝን ናብትን እንትንገላትዑ ተዓዚብና። ዘርፍታት ኣግልግሎት እታ ከተማ ብሓደ ግዘ ብርክት ዝበለ ቁፅሪ ዘለዎም ኣጋይሽ ንምትእንጋድ ዓቕሚ ዘኻዕበቱ ኣይመስሉን። ተንቀሳቓሲ ስልኪ (ሞባይል) ክጥቀሙ ዝደልዩ ኣጋይሽ ሲም ካርድ ብቅልጡፍ ክረኽቡ ዘይሕሰብ እዩ። ስለዝኾነ ድማ ኣብ ፍሉያት ከባብታት እታ ከታማን ብካርዲ ኣብ ዝሰርሓ ህዝባዊ ስልክታትን ምድዋል ብዙሓት ዝመርፅዎ መራኸቢ ሜላ እዩ። ፍቕሪ-ኣብይ መግለጺ ስእሊ, ስእሊ ፕርዚደንት ኢሳይያስ ኣፈወርቅን ፕራይም ሚኒስተር ኣብዪ ኣሕመድን ስእሊ ዘለዎ ማልያ ንመሸጣ ዝቐረበ ዱኳን ቀዳማይ ሚኒስትር ኣብይ ኣሕመድ ኣብ ቀረባ እዋን ናብ ኣስመራ ዑደት ምግባሮም ስዒቡ፡ ኣብታ ከተማ ልዑል ተፈታውነት እንከይረኸቡ ኣይተረፉን። ኣብ ጎደናታት እታ ከተማ ሰገናት ምስሊ ኣብይ ኣሕመድ ዝሓዙ ካናቲራታት ይሸጡ። ዱንኳናት፣ መደብራትን ናይ ምሸት መዘናግዒ ቦታታትን ናይ ቀዳማይ ሚኒስትር ኣብይ ኣሕመድን ፕረዚደንት ኢሳይያስን ስእሊ ለጢፎም ይረኣዩ። ቀዳማይ ሚኒስትር ኣብይ ኣሕመድ ኣብቶም ዝሓለፉ ሰለስተ ኣዋርሕ ኣብ ኢትዯጵያ ዘመዝገብዎም ለውጥታት ክርእዩ ይብህጉ ዶ ይኾኑ፡ ኢልና ንነበርቲ እታ ከታማ እንትንሓቶም፡ ካብቲ ብዙሕ ኣብ ከብዶም ዝፀርዎ፡ ጨሊፎም ለውጢ ከምዝብህጉ ተስፍኦም ኣካፊሎምና። ኣብ መፋርቕ እዚ ሰሙን፡ ኤርትራ ምስ ሃይማኖት ብዝተተሓሓዘ፡ ተኣሲሮም ዝነበሩ እሱራት ዝፈትሐት እንትትኸውን፡ እዚ ስጉምቲ ኣብ ካልኦት ምንቅስቓሳት ክረኣይ ዶ ይኸውን፡ ዝብል ግልፂ ዝኾነ ነገር የለን። ቤት ትምህርቲ ኣልድያዕ ኣል እስላምያ ንቡር ኣገልግሎታ ጀሚራ መንግስቲ ኤርትራ 35 ናይ ሃይማኖት እሱራት ይፈትሕ ጣዕመ ዜማታት ኢትዮጵያ ኣብ ኣስመራ መግለጺ ስእሊ, ኣብ ከተማ ኣስመራ ዝርከብ ናይ ምሸት መዘናግዒ ኤርትራን ኢትዯጵያን ዲፕሎማስያዊ ርክበን ዳግማይ ብዕሊ ቅድሚ ምጅማረን፣ ብኣካል ተነፃፂሎም ዝፀንሑ ስድራ ዳግም ቅድሚ ምራኻቦም፡ ኣብ ሞንጎ ክልቲአን ሃገራት ተዘርጊሑ ዝፀንሐ ድልድል ስነ-ጥበብ ዘሎ ይመስል። ኣብ ፅቡቕ ኩነታት ኣብ ዝርከቡ መንገድታት ኣስመራ ኣብ ዝሽክረከራ ታክሲታት ኣስመራ፣ ሙዚቃትት ኢትዮጵያን መንፈሳዊ መዝሙራትን የፃውቱ። ማእኸላት መዘናግዒ እታ ከታማ እውን፡ ዕዱማተን ብጣዕመ ዜማታት ኢትዮጵያ የሀድሳ። ብቴሌቬዥን ዝመሓላለፉ ስራሕቲ ስነ-ጥበብ ኢትዮጵያ፡ ብዝሕ ዝበሉ ተመልከትቲ ኣለዎም። ብተሌቬዥን ዝመሓለለፉ ተዋስኦታት ፍሉይ ፍቕሪ ከምዘለዎም ዝገለፁልና መናእሰይ እታ ሃገር፡ ቋንቋ ኣምሓርኛ ንክለምዱ ከምዝሓገዞም ነጊሮምና። ፈላሞት ተጓዓዝቲ ካብ ሞንጎ ዝነበሩ ሰብ ሞያ ስነ-ጥበብ፡ ብኤርትራውያን ናእዳን ድሙቕ አቀባብላን ቀሪቡሎም። ተዛማዲ ትሕዝቶ ኢትዮጵያን ኤርትራን ናብ ሓድሽ ምዕራፍ ኣብ ዘሰጋግረን ስምምዕ በጺሐን9 ሓምለ 2018 ኢትዮጵያ፡ ሕቡራት ሃገራት ኣብ ልዕሊ ኤርትራ ዘንበሮ እገዳ ክለዓል ብወግዒ ሓቲታ10 ሓምለ 2018 መዓል መዚ መንገድታት ኢትዮጵያ ካብ ኣዲስ ኣበባ ናብ ኣስመራ ዝወስዱ መንገድታት ኣፍሊጡ17 ሓምለ 2018 ክልል ትግራይ ምስ ኤርትራ ስፓርታዊን ባህላውን ርክባት ክጅመር ይጽውዕ19 ሓምለ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
